alexandrainst/scandi-wiki huggingface dataset:
Russisk romanse

Russisk romanse ( románs) er ei form for sentimentalt sunge dikt som blei utvikla i Tsar-Russland av komponistar som Nikolaj Titov (1800-1875), Aleksandr Aljabjev (1787–1851), Aleksandr Varlamov (1801–48), og Aleksandr Guriljov (1803–58).

Ved byrjinga av 1900-talet hadde det vokse fram ulike former for russisk romanse. Det fanst ei eliteform av italiensk opera-inspirert song kjend som «salongromanse», i kontrast til den «vonde romansen» knytt til underklassensom tok for seg «sentimental beiling, ulovleg kjærleik, pinefull avvising, og ofte sjølvmord». Denne siste skal ha utvikla seg til russisk chanson.

Den russiske romansen hadde eit høgdepunkt i 1910- og 1920-åra med topputøvarar som Anastasija Vjaltseva, Varvara Panina, Nadezjda Plevitskaja, Tamara Tsereteli, Pjotr Lesjtsjenko og Aleksandr Vertinskij. I tidlege sovjettid var sjangeren mindre godteken, ettersom han blei rekna som ein rest av det før-revolusjonære «dekadente og borgarlege» samfunnet i mykje av 1900-talet.

På 1970-talet kom det fram ein ny generasjon av songarar innan sjangeren, som Valentina Ponomarjova og Nani Bregvadze. Fleira songarar frå tida før andre verdskrigen, som Izabella Jurijeva (1902–2000), Vadim Kozin (1903–1994) og Alla Bajanova (1914–2011), fekk også ny merksemd mot slutten av sovjettida. Aleksandr Malinin, Sergej Zakharov og Oleg Pogudin er nokre russiske romansesongarar som har vore aktive på 2000-talet. I 1994 vann Aleksandr Malinin World Music Award som den bestseljande russiske artisten.

Kjende songar 
 «Svarte auge» ()
 «Skin, skin, mi stjerne» ()
 «Langs den lange vegen» (), kjend i den engelske versjonen «Those Were the Days»
 «Kveldsklokke» ()
 «Les Chrysanthemes»

Kjelder 

Denne artikkelen bygger på «Russian romance» frå ,  den 29. august 2022.

Bakgrunnsstoff 
Russian composers and singer-songwriters of 19th century (English), an educational site
Synthesis of poetry and music (Russian), a site dedicated to Russian romance

Russisk musikk
Øystein Vangsnes

Øystein Alexander Vangsnes ( i Sogndal) er ein norsk lingvist og professor i nordisk språkvitskap ved UiT – Noregs arktiske universitet. Han er i tillegg professor II ved Høgskulen på Vestlandet.

Vangsnes har hovudfag i ålmenn lingvistikk frå Universitetet i Bergen frå 1994. I 2000 tok han doktorgrad same stad med avhandlinga «The Identification of Functional Architecture».

Bibliografi i utval 

 Uglum, Arve og Øystein Alexander Vangsnes. (2010). Grautmål.
 Vangsnes, Øystein Alexander. (2013). Språkleg toleranse i Noreg – Norge, for faen!

Kjeldeliste

Bakgrunnsstoff 

 Sida til Øystein A. Vangsnes hjå UiT
 Blogg på forskning.no

Professorar ved UiT Noregs arktiske universitet
Folk frå Sogndal
DougDoug

Douglas Scott Wreden (), også kjend som DougDoug og Diablo The Cheater, er ein amerikansk twitch-strøymar og youtubar. Han lagar komiske videoar der han ofte gjer uortodokse utfordringar i forskjellige spel, blant anna Peggle, Skyrim, Mario Party, Grand Theft Auto og fleire. Han startar ofte videoane sine med «hi this is DougDoug where we solve problems no-one has» (hei, dette er DougDoug der me løysar problem som ingen har). Han flytta til Washington i 2020. Han er også broren til Davey Wreden,  skaparen av Stanley Parable og The Beginner's Guide.

Tidligare liv og virke 
Doug Jobba med Electronic Arts frå 2014 til 2015 som programmerar. Han var også programerings-lærar for UC-berkeley i 2013.

Han var tidligare ein hearthstone-youtubar då han jobba for ESL og var organiserar for Hearthstone-verdsmeistarskapen i 2016.  Han slutta å fokusere på Hearthstone i 2018 for å fokusere meir på strøyming og andre spel. Han pleidde å lage ein youtubeserie med namn explained with food, der han tek for seg eit spel eller konsept og forsøkte å forklare det med mat, men etter januar 2020 har han fokusert meir på å lage videoar basert på twitch-strøymingane sine. 

I 2019 heldt Doug ei strøyming- og pengeinnsamling for 20-årsdagen for Rosa, ein oter ved Monterey Bay Aquarium. Summen då blei 320 dollar. Han gjorde det også i 2020, då donerte han 2676 dollar til akvariet, året etter vart det 14 172 dollar. Han gjorde det att i august 2022, og fekk då donert 104 327 dollar.

Politiske meiningar 
Doug ytrar sjeldan politiske meiningar offentleg, men han har fleire gonger vore open om sin aksept av LHBT-personar under strøymingane sine. Han la også ut ei twittermelding etter at abortlova i USA vart stramma inn den 24. juni 2022 om at han såg på det som ein trist dag for kvinner sin rett og håpte på ei reversering i framtida. Etter mordet på George Floyd gjorde han også ei strøyming med pengeinnsamling for BLM (the bail project). Under ein QNA på ei av strøymingane blei Douglas spurt om si meining om cannabis og han meinte det burde vere lovleg.

Kjelder

Bakgrunnsstoff 

USA-amerikanske youtuberar
Twitch-strøymarar
Esport-kommentatorar
Folk frå Sacramento
Rigoberto Perezcano

Rigoberto Perezcano er ein filmregissør frå Mexico.

Filmografi
XV en Zaachila (2003, dokumentar)
Tula espejo del cielo (2003, dokumentar)
Norteado (2009)
Carmín tropical (2014)

Kjelder

Filmregissørar
Meksikanarar
The Judds

The Judds var ein USA-amerikansk countryduo danna av Wynonna Judd og mor hennar, Naomi Judd.

Utgjevingar
Singlar (utval)
«Let Me Tell You About Love» (1989, førsteplass på Hot Country Songs-lista)

Kjelder

USA-amerikanske countrysongarar
Liz Truss

Mary Elizabeth Truss () er ein britisk konservativ politikar, og er statsministeren i Storbritannia. Truss har vore i regjeringa sidan 2014, der ho mellom anna var utanriksminister i Boris Johnson-regjeringa. Truss var den 53. statsministeren, og av dette den tredje kvinnelege statsministeren i Storbritannia, etter Theresa May og Margaret Thatcher.

Karriere 
Truss var aktiv i Liberaldemokratane. Ho var leiar av Oxford University Liberal Democrats og medlem av det nasjonale hovudstyret i Liberal Democrat Youth and Students. Under perioden hennar som liberaldemokrat støtta Truss legaliseringa av cannabis og avviklinga av monarkiet.

Truss blei medlem av Det konservative partiet i 1996.

Parlamentsmedlem 
Liz Truss blei vald inn i det britiske parlamentet i 2010 som medlem av det konservative partiet, for valkrinsen Sør-Vest-Norfolk. Før dette var ho mellom anna assisterande direktør i tenketanken Reform.

Frå 2014 til 2016 var ho miljø-, mat- og distriktsminister i David Cameron si regjering. 

Ved skipinga av Theresa May si regjering i 2016 blei Truss justisminister og lordkanslar. Ho var den fyrste kvinna i begge desse stillingane. I 2017 blei Truss flytta til finansdepartementet som visefinansminister.

Då Boris Johnson tok over som statsminister i 2019 etter Theresa May, fortsette Truss i regjering, men no som handelsminister. 15. september 2021 blei ho utnemnd til utanriksminister.

Statsminister 
Etter at kampen om å ta over som leiar av det konservative partiet og statsminister i Storbritannia etter at Boris Johnson trekte seg 7. juli 2022, var Truss leiarkandidat. Ho og Rishi Sunak blei dei to gjenståande kandidatane til å ta over i eit val gjort av medlemmane i partiet. 5. september 2022 blei det kunngjort at Truss hadde vunne leiarvalet med  stemmer mot Sunak sine . 

Liz Truss vart utnemnt som ny statsminister 6. september 2022 av dronning Elizabeth II. På grunn av dronninga si dårlege helse, tok ho imot Truss på Balmoral Castle i Skottland. Det var ei av dronninga sine siste offisielle handlingar før ho døydde to dagar seinare. Truss blei dermed den første statsministeren sidan Winston Churchill som tjenestegjorde under ein annan monark enn Elizabeth II. I dette blei Truss også den siste av femten personar som fungerte som statsminister i Storbritannia under dronning Elizabeth II, etter Winston Churchill, Anthony Eden, Harold Macmillan, Alec Douglas-Home, Harold Wilson, Edward Heath, James Callaghan, Margaret Thatcher, John Major, Tony Blair, Gordon Brown, David Cameron, Theresa May og Boris Johnson.

Den 20. oktober 2022 melde Liz Truss sin avgang som partileiar og statsminister, berre 44 dagar etter at ho vart sette inn i desse posisjonane. Avgangen hende ettersom den økonomiske situasjonen i Storbritannia hadde forverra seg kraftig under styret hennar. Ho var statsminister i 48 dagar, og dermed den kortast sitjande statsministeren i Storbritannia.

Kjelder

Denne artikkelen bygger på «Liz Truss» frå ,  den 2. september 2022.  

Britiske konservative politikarar
Folk frå Oxford
Britiske ministrar
Britiske parlamentsmedlemmer
Agăș

Agăș (ungarsk Ágas) er ein kommune i Bacău fylke i Romania.

Busetnader 
Agăș er ein comună (landkommune) med desse busetnadane:

Kjelder 
Delar av denne artikkelen bygger på «Comuna Agăș, Bacău» frå , den 2. september 2022.

Referansar 

Agas
Asău

Asău (ungarsk Aszó) er ein kommune i Bacău fylke i Romania.

Busetnader 
Asău er ein comună (landkommune) med desse busetnadane:

Kjelder 
Delar av denne artikkelen bygger på «Comuna Asău, Bacău» frå , den 2. september 2022.

Referansar 

Asau
Balcani

Balcani (ungarsk Balkán), tidlegare Schitu-Frumoasa, er ein kommune i Bacău fylke i Romania.

Busetnader 
Balcani er ein comună (landkommune) med desse busetnadane:

Kjelder 
Delar av denne artikkelen bygger på «Comuna Balcani, Bacău» frå , den 2. september 2022.

Referansar 

Balcani
Berești-Tazlău

Berești-Tazlău, tidlegare Berești, er ein kommune i Bacău fylke i Romania.

Busetnader 
Berești-Tazlău er ein comună (landkommune) med desse busetnadane:

Kjelder 
Delar av denne artikkelen bygger på «Comuna Berești-Tazlău, Bacău» frå , den 2. september 2022.

Referansar 

Beresti-Tazlau
Blăgești

Blăgești (ungarsk Blegyest) er ein kommune i Bacău fylke i Romania.

Busetnader 
Blăgești er ein comună (landkommune) med desse busetnadane:

Kjelder 
Delar av denne artikkelen bygger på «Comuna Blăgești, Bacău» frå , den 2. september 2022.

Referansar 

Blagesti
Căiuți

Căiuți (ungarsk Kájuc) er ein kommune i Bacău fylke i Romania.

Busetnader 
Căiuți er ein comună (landkommune) med desse busetnadane:

Kjelder 
Delar av denne artikkelen bygger på «Comuna Căiuți, Bacău» frå , den 2. september 2022.

Referansar 

Caiuti
Cleja

Cleja (ungarsk Klézse) er ein kommune i Bacău fylke i Romania.

Busetnader 
Cleja er ein comună (landkommune) med desse busetnadane:

Kjelder 
Delar av denne artikkelen bygger på «Comuna Cleja, Bacău» frå , den 2. september 2022.

Referansar 

Cleja
Gârleni

Gârleni (ungarsk Gerlény), tidlegare Racila og Gârlenii de Sus, er ein kommune i Bacău fylke i Romania.

Busetnader 
Gârleni er ein comună (landkommune) med desse busetnadane:

Kjelder 
Delar av denne artikkelen bygger på «Comuna Gârleni, Bacău» frå , den 2. september 2022.

Referansar 

Garleni
Ghimeș-Făget

Ghimeș-Făget (ungarsk Gyimesbükk) er ein kommune i Bacău fylke i Romania.

Busetnader 
Ghimeș-Făget er ein comună (landkommune) med desse busetnadane:

Kjelder 
Delar av denne artikkelen bygger på «Comuna Ghimeș-Făget, Bacău» frå , den 2. september 2022.

Referansar 

Ghimes-Faget
Helegiu

Helegiu, tidlegare Drăgugești, er ein kommune i Bacău fylke i Romania.

Busetnader 
Helegiu er ein comună (landkommune) med desse busetnadane:

Kjelder 
Delar av denne artikkelen bygger på «Comuna Helegiu, Bacău» frå , den 2. september 2022.

Referansar 

Helegiu
Faith Hill

Faith Hill () er ein USA-amerikansk countrysongar frå Ridgeland i Mississippi.

Utgjevingar
Album
Take Me as I Am (1993)
It Matters to Me (1995)
Faith (1998)
Breathe (1999)
Cry (2002)
Fireflies (2005)
Joy to the World (2008)
The Rest of Our Life (2017, med Tim McGraw)

Singlar (utval)
«Wild One» (1993, førsteplass på Hot Country Songs-lista)
«Mississippi Girl» (2005, førsteplass på Hot Country Songs)

Kjelder

USA-amerikanske countrysongarar
Countrymusikarar frå Mississippi
Bara no Sōretsu

Bara no Sōretsu ('likfølgje av roser', engelsk Funeral Parade of Roses) er ein japansk dramafilm frå 1969,  skriven og regissert av Toshio Matsumoto. Han er rekna som del av rørsla Den nye japanske bølgje (Nūberu bāgu). Handlinga følgjer prøvelsane i livet til Eddie og andre transkvinner i Tokyo. Filmen omfattar eit blodig trekantdrama.

Filmen er rekna for å ha påverka Stanley Kubrick si filmatisering av Anthony Burgess sin roman A Clockwork Orange (1971).

«Roser» (bara) i filmtittelen spelar på eit omgrep for feminine menn.

Skodespelarar
 Pītā (ピーター, engelsk Peter) som Eddie
 Osamu Ogasawara som Leda
 Yoshio Tsuchiya som Gonda
 Emiko Azuma som mor til Eddie
 Toyosaburo Uchiyama som Guevara
 Don Madrid som Tony
 Koichi Nakamura som Juju
 Chieko Kobayashi som Okei
 Shōtarō Akiyama spelte seg sjølv
 Kiyoshi Awazu spelte seg sjølv

Kjelder

Denne artikkelen bygger på «Funeral Parade of Roses» frå ,  den 3. september 2022.  

Japansk kultur
Japansk film
Big Country

Big Country er ei skotsk rockegruppe frå Dunfermline, skipa av Stuart Adamson og Bruce Watson i 1981. Dei tidlege albuma til gruppa var prega av ein mix mellom rock, new wave og skotsk folkemusikk. Mellom anna klarte Bruce Watson å nokre gonger få gitarane til å likna på sekkepiper. Bandet slo gjennom i 1983 med debutalbumet The Crossing, og var mest populært ved byrjinga og midten av 1980-talet. Gruppa blei oppløyst i  2000. 

Adamson blei funnen død 16. desember 2001. 21. juli 2007 blei det halde ein minnekonsert for han av dei gjenverande medlemmene av bandet. 21. september 2012 meldte bassisten i bandet, Tony Butler, at han kom til å forlate gruppa. Bandet kom til å fortsetja å opptre utan han.

Bandmedlemmer 

 Noverande medlemmer

 Bruce Watson – gitar, mandolin, siter, bakgrunnsvokal (1981–2000, 2007, 2010–)
 Mark Brzezicki – trommer (1981–1989, 1993–2000, 2007, 2010–)
 Jamie Watson – gitar (2010–)
 Derek Forbes – basegitar (2012–)
 Simon Hough – song, gitar, munnspel (2013–)

 Tidlegare medlemmer

 Stuart Adamson – song, gitar, piano (1981–2000; død 2001)
 Tony Butler – basegitar, bakgrunnssong (1981–2000, 2007–2008, 2010–2012)
 Pete Wishart – keyboard (1981)
 Alan Wishart – basegitar (1981)
 Kenny Paul – gitar (1982–1984)
 Clive Parker – trommer (1981)
 Pat Ahern – trommer (1989–1993)
 Mike Peter – song (2010–2013)

Diskografi 

 Studioalbum

 The Crossing (1983)
 Steeltown (1984)
 |King Biscuit Flower Hour (1997) 
Brighton Rock (1997)
Live at Wolverhampton (2000)
Come Up Screaming (2000)
Keep on Truckin (2001)
Peace Concert, Live In East Berlin 1988 (2001)
One in a Million (2001)
Live Hits (2003) 
Das Fest - Live in Germany 95 (2002)
Live in Cologne (2002)
Without the Aid of a Safety Net - The Complete Concert (2 CD) (2005)
Twenty Five Live (2007)

Kjelder 

Denne artikkelen bygger på «Big Country» frå ,  den 3. september 2022.  

 History på den offisielle heimsida til bandet om ingen anna blir angitt. Henta 28 september 2012.

Bakgrunnsstoff

Britiske musikkgrupper
Britiske folkemusikkgrupper
Skotske musikkgrupper
Musikkgrupper skipa i 1981
Reformasjonen i Skottland

Reformasjonen i Skottland var det formelle brotet mellom kongedømet Skottland og paven i 1560, og hendingane knytte til dette. Han var ein del av den europeiske reformasjonen, og i Skottland førte dette fram til ein presbyteriansk protestantisme og blei eit politisk verkemiddel der England sigra over den franske politiske innverknaden i landet.

Det skotske parlamentet i 1560, som gjennom vedtaket om å bryta med paven, la ned forbod mot å halda katolske messar og vedtok dei nye vedkjenningsskriftene, la slik også grunnen for eit brot med det franske politiske hegemoniet i Skottland. I forkant av dette hadde Skottland vore styrt av Maria av Guise på vegner av dottera si Maria I (som då også var dronning av Frankrike).

Reformasjonen i Skottland skapte òg Den skotske kyrkja, og gjennom dette òg andre presbyterianske kyrkjer rundt om i verda.

John Knox var sentral under den skotske reformasjonen. Scots Confession var ei truvedkjenning utforma av Knox og fem kollegaer på fire dagar. I struktur speglar ho Den apostoliske truvedkjenninga. Ho blei brukt av den skotske kyrkja  fram til ho blei erstatta av Westminstervedkjenninga etter den engelske borgarkrigen i 1647. Trusvedkjenninga var sterkt kalvinistisk. Ho la vekt på det uforklarlege forsynet til Gud, som hadde fastlagt allting. Menneskja var syndefulle og fortente uendeleg fordømming, men ein del av dei var valde ut for frelse gjennom Guds nåde. Vedkjenninga fornekta transsubstansiasjon, men heldt på ein realpresens av Kristus i nattverden.

Kjelder

Denne artikkelen bygger på «Reformasjonen i Skottland» frå  og  «Scottish Reformation» frå , den 3. september 2022.

Bakgrunnsstoff 

 «The Reformation», nettside frå BBC om reformasjonen i Skottland

 Litteratur 
 Bain, Joseph, red., Calendar of the State Papers relating to Scotland and Mary Queen of Scots 1547–1603, vol. 1,  H.M. General Register House Edinburgh, vol. 1, (1898)
 Burleigh, J. H. D A Church History of Scotland Hope Trust, Edinburgh, 1988.
 Cross, F.L. and Livingstone, E.A. (eds), "Scotland" in  The Oxford Dictionary of the Christian Church, pp. 1471–73. Oxford University Press, Oxford, 1997. ISBN 0-19-211655-X.
 Kirk, J,, Patterns of Reform T&amp;T Clark, Edinburgh, 1989 ISBN 0-567-09505-3.
 Kirk, J.,Reformation, Scottish  in Cameron, Nigel M. de S. et al., Dictionary of Scottish Church History and Theology, pp. 693–98. T & T Clark, Edinburgh 1993. ISBN 0-567-09650-5.
 Lamont, Stewart The Swordbearer: John Knox and the European Reformation Hodder and Stoughton, London 1991
 Lynch, Michael, "Reformation" in The Oxford Companion to Scottish History, pp. 500–4. Oxford University Press, Oxford, 2001. ISBN 0-19-211696-7.
 Todd, Margo, The Culture of Protestantism in Early Modern Scotland. Yale University Press, 2002.

Skotsk historie
Skottland
Religion i Skottland
Puirt à beul

Puirt à beul (uttalt [pʰurˠʃtʲ a ˈpial̪ˠ], bokstaveleg 'tonar frå ein munn') er ei tradisjonell songform frå Skottland (kjend som portaireacht på Irland) som set gæliske tekstar til instrumentale melodiar. Historisk blei dei brukte som musikk til dans når ein ikkje hadde instrument, og til å overføra instrumentale melodiar munnleg.

Kjenneteikn 
Vanlegvis omfattar forma ein enkeltutøvar som syng muntre, nokre gonger våga tekstar. Orda blir av og til supplerte med meiningslause vokablar.

I puirt à beul har som regel rytmen og lyden til songen meir tyding enn rytmen til teksten. Ein syng vanlegvis puirt i ein takt på  (reel eller strathspey) eller  (jig). Tradisjonelt har musikkforma blitt framført av ein solosongar, men det finst i dag også mange korarrangement av puirt à beul, og frå tid til annan blir det framført av grupper på festivalar.

Nokre element av puirt à beul kan ha oppstått som hugsehjelp eller som alternativ til instrumentalformer som sekkepipemusikk.

I kulturen
Eit kjent døme på puirt à beul er «Brochan Lom», som blir sunge i filmen Whisky Galore!, og opptrer som bakgrunnsmusikk i filmen The Bridal Path.  Eit anna eksempel, sunge av Kitty MacLeod og systera hennar, opptrer i Walt Disney-filmen Rob Roy, the Highland Rogue under bryllaupsfeiringa.

Kjelder 

Denne artikkelen bygger på «Puirt à beul» frå ,  den 3. september 2022.  

Vokalmusikk
Pasvikdalen

Pasvikdalen er ein ca. 150 km lang dal langs Pasvikelva, som delvis dannar grenseelv mellom Noreg og Russland. Lengst i sør ligg Øvre Pasvik nasjonalpark, og herfrå fortset dalen inn i Finland og endar opp ved Enaresjøen. 

Det veks furu- og bjørkeskog i dalen. Elles omfattar floraen og faunaen her fleire austlege innslag, som sibirgran og bisam. Klimaet i dalen er svært tørt, med ein årsnedbør på berre 400 mm. Han er den varmaste staden i Nord-Noreg om midtsommaren, med ein julinormal på 14 °C – omtrent det same som i Stavanger.

Geologi

I den sørlege delen av Pasvikdalen blei det for 2500 millionar år sidan avsett vulkanske og sedimentære bergartar som utgjør Petsamo-supergruppa. I overgangen frå arkeisk til proterozoisk tid blei det danna fleire store kroppar med lagdelt gabbro. Dette markerer byrjinga på strekking av jordskorpa og riftdanning langs ei sone som er 700–800 km lang.

Kjelder

Denne artikkelen bygger på «Pasvikdalen» frå ,  den 3. september 2022.  

Dalar i Troms og Finnmark
Geografi i Sør-Varanger
Geografi i Murmansk oblast
Dalar i Russland
Geografi i Enare
Dalar i Finland
Brideshead Revisited

Brideshead Revisited er ein britisk roman av Evelyn Waugh frå 1945. Romanen skildrar korleis andre verdskrigen endra den engelske overklassen.  Handlinga krinsar rundt kaptein Charles Ryder som i løpet av krigen vender tilbake til det storslagne engelske slottet Brideshead, der han var mykje som ungdom, og om minna hans frå den tida.  Handlingen går  tilbake til 1920-talet, og fram til 1945.  Tematikken er katolisisme, alkoholmisbruk, overklasse og homofili.  Det blei laga ein TV-serie av romanen i 1981, regissert av Charles Sturridge og Michael Lindsay-Hogg. I 2008 kom det ut ei filmatisering skriven av Jeremy Brock og Andrew Davies og regissert av Julian Jarrold, med Emma Thompson, Matthew Goode og Ben Whishaw i hovudrollene.

Norske omsetjingar
 1950: Møte med fortiden : Kaptein Charles Ryders religiøse og verdslige erindringer. Oslo: Aschehoug. Omsett av Peter Magnus
2017: Gjensyn med Brideshead : Kaptein Charles Ryders sakrale og profane minner (Gyldendals moderne klassikere). Oslo: Gyldendal. Omsett av Johanne Fronth-Nygren.  ISBN : 978-82-05-49297-4

Kjelder

Denne artikkelen bygger på «Gjensyn med Brideshead» frå , og «Brideshead Revisited» frå  den 4. september 2022.

Bøker frå 1945
Evelyn Waugh
Wikidata

Wikidata er ein dugnadsbasert database laga for å støtta Wikimedia-prosjekt som Wikipedia. Wikidata blei lansert 30. oktober 2012. Prosjektet blei starta av Tysk Wikipedia, og er meint å tilby standardiserte typar data til bruk på Wikimedia-prosjekt, slik som fødselsdatoar og geografiske data. Desse skal ein kunna bruka på same måte som ein kan bruka mediefiler frå Wikimedia Commons. Wikidata ble Wikimedia Foundations første nye prosjekt siden 2006. Wikidata er drive av programvaren Wikibase.

Prosjektet blei oppretta med støtte frå Allen Institute for Artificial Intelligence, Gordon and Betty Moore Foundation og Google på totalt 1,3 millionar euro.

Kjelder 

Denne artikkelen bygger på «Wikidata» frå ,  den 4. september 2022.

Bakgrunnsstoff

Databasar
Wikimedia
Skipingar i 2012
Jakob V av Skottland

Jakob V av Skottland () var ein skotsk konge som kom på trona i 1513, då han berre var eitt år gammal. Han var son av Jakob IV av Skottland og Margareta av England.

Medan han var mindreårig blei landet styrt av ei aristokratisk formyndarregjering.

Jakob orienterte seg utanrikspolitisk mot Frankrike. Begge konen hans kom derfrå.

I 1542 braut det ut krig mellom Skottland og England. Krigen enda med eit katastrofalt nederlag for Skottland.

Kort tid etter krigsnederlaget døydde Jakob V. Han etterlét seg berre eitt ektefødd barn, dottera Maria Stuart. Det er blitt hevda at kongen døydde av sorg på grunn av nederlaget i krigen mot England.

Ektefellar 

 Gift med Madeleine (fødd 1520, død 1537, dotter av Frans I av Frankrike)
 Gift i 1538 med Maria av Guise. Dei fekk dottera Maria Stuart

Kjelder 

Denne artikkelen bygger på «Jakob V av Skottland» frå ,  den 4. september 2022.

Litteratur 

 Alex Maxwell Findlater: «James V's Presentation of Scotland and Himself to Both Europe and His Lieges», Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences, Oslo 2014, utgitt av Slektshistorisk forlag i 2015, side 265-270

Bakgrunnsstoff

Huset Stuart
Skotske monarkar